UV ทุ่ม 405 ล้าน ส่ง “UVCAP” ซื้อ STI เพิ่มหนุนถือ 38%
UV ทุ่ม 405 ลบ. ส่งบริษัทย่อย “ยูนิเวนเจอร์ แคปปิตอล” ซื้อหุ้น STI เพิ่ม 12% ดันสัดส่วนถือหุ้นแตะ 38.12% เปลี่ยนสถานะเป็นบริษัทย่อย
UV ทุ่ม 405 ลบ. ส่งบริษัทย่อย “ยูนิเวนเจอร์ แคปปิตอล” ซื้อหุ้น STI เพิ่ม ดันสัดส่วนถือหุ้นแตะ 38.12%
23 ม.ค. 2566

บริษัท ยูนิเวนเจอร์ จำกัด (มหาชน) หรือ UV เปิดเผยว่า ตามที่ประชุมคณะกรรมการบริษัท ครั้งที่ 2/2566 เมื่อวันที่ 17 ม.ค.66 มีมติอนุมัติให้บริษัท ยูนิเวนเจอร์ แคปปิตอล จำกัด (UVCAP) ซึ่งเป็นบริษัทย่อยของบริษัท (บริษัทถือหุ้น 100%) เข้าซื้อหุ้นบริษัท สโตนเฮ้นจ์ อินเตอร์ จำกัด (มหาชน) หรือ STI ซึ่งเป็นบริษัทจดทะเบียนในตลาดหลักทรัพย์แห่งประเทศไทย และเป็นบริษัทร่วมของบริษัท เพิ่มเติมจำนวน 72,360,000 หุ้น คิดเป็นร้อยละ 12 ในราคาหุ้นละ 5.60 บาท มูลค่าเงินลงทุนรวม 405.22 ล้านบาท จากผู้ถือหุ้นเดิมของ STI โดยเมื่อวันที่ 20 ม.ค.66 UVCAP ได้เข้าลงทุนในหุ้นสามัญ STI เพิ่มเติมตามมติที่ประชุมคณะกรรมการบริษัทเสร็จสมบูรณ์แล้ว
ทั้งนี้ ภายหลังการเข้าทำรายการ UVCAP จะถือหุ้นสามัญของ STI รวม 229,860,000 หุ้น คิดเป็นเป็นร้อยละ 38.12 ของหุ้นที่ชำระแล้วทั้งหมดของ STI จึงทำให้บริษัทมีอำนาจควบคุมกิจการใน STI และเป็นผลให้ STI เปลี่ยนสถานะจากบริษัทร่วมเป็นบริษัทย่อยของบริษัท
ด้าน STI ระบุว่า เนื่องจากบริษัทได้รับแจ้งจากผู้ถือหุ้นรายใหญ่ของบริษัทในวันที่ 20 ม.ค. 66 จะมีการขายหุ้น STI ผ่านระบบการซื้อขายของตลาดหลักทรัพย์แห่งประเทศไทยบนกระดานรายใหญ่ (Big Lot Board) โดยผู้ถือหุ้นรายใหญ่ของบริษัทจำนวน 72,360,000 หุ้น หรือคิดเป็นร้อยละ 12 ของหุ้นที่จำหน่ายแล้วทั้งหมดของบริษัท จำนวน 602,997,079 หุ้น ซึ่งรายการดังกล่าวเกิดจากการซื้อและขายหุ้นโดยผู้ถือหุ้นของบริษัทฯ รวม 6 ราย ได้แก่

ทั้งนี้การเปลี่ยนแปลงผู้ถือหุ้นรายใหญ่ด้งกล่าว ไม่มีผลกระทบต่อการบริหารจัดการของบริษัท หรือการกำหนดนโยบายการดำเนินธุรกิจแต่อย่างใด การทำรายการได้มาและจำหน่ายหลักทรัพย์ของบริษัทเป็นการทำรายงการผ่านตลาดหลักทรัพย์แห่งประเทศไทย และมิได้เข้าเกณฑ์ในการทำ Tender Offer แต่อย่างใด